
	
OBRAZAC SADRŽAJA DOKUMENTA ZA SAVJETOVANJE

	NASLOV DOKUMENTA
	Pravilnik o provedbi postupaka jednostavne nabave

	TIJELO KOJE PROVODI SAVJETOVANJE
	JAVNA USTANOVA REZERVAT LOKRUM, Dubrovnik (Grad Dubrovnik), Vukovarska 8, OIB:  09038784691

	SVRHA DOKUMENTA
	Pravilnikom o provedbi postupaka jednostavne nabave uređuju se postupci, pravila i uvjeti za nabavu roba i usluga te provedbu projektnih natječaja naručitelja JAVNE USTANOVE REZERVAT LOKRUM čija je procijenjena vrijednost bez poreza na dodanu vrijednost (PDV) manja od 50.000,00 EUR, te nabavu radova čija je procijenjena vrijednost bez poreza na dodanu vrijednost (PDV) manja od 100.000,00 EUR. 

Donosi se novi Pravilnik budući da su dana 16.05.2026. godine na snagu stupile izmjene i dopune Zakona o javnoj nabavi koje u članku 15. propisuju obvezu donošenja Pravilnika o provedbi postupaka jednostavne nabave.

	DATUM DOKUMENTA
	03.07.2026. godine

	– opis teme, prijedloga ili problema o kojemu se provodi savjetovanje: 

Savjetovanje se provodi o prijedlogu Pravilnika o provedbi postupaka jednostavne nabave.

	– svrha savjetovanja i cilj koji bi se prijedlogom želio postići: 

Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti.

	– metoda savjetovanja: 

Savjetovanje se provodi javnom objavom na mrežnim stranicama JAVNE USTANOVE REZERVAT LOKRUM putem priloženog obrasca za sudjelovanje u savjetovanju.

	– rok zaprimanja odgovora i način na koji će biti pružena povratna informacija: 

Savjetovanje je otvoreno do 03.08.2026. godine. Povratne informacije biti će pružene putem Izvješća o provedenom savjetovanju koje će se po zaključenju savjetovanja objaviti na mrežnoj stranici JAVNE USTANOVE REZERVAT LOKRUM kao prilog savjetovanja.

	– ime, adresa, broj telefona i e-mail adresa osobe kojoj se sudionici savjetovanja mogu obratiti za dodatne upite: 

Za sve dodatne upite, sudionici savjetovanja mogu se obratiti sljedećoj osobi:

Mateo Šeparović, Vukovarska 8, 20 000 Dubrovnik, e-mail: nabava@lokrum.hr, broj telefona: 020/805-390


	– zahtjev onima koji sudjeluju u savjetovanju:  

Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu.

	– dostupnost odgovora: 

Odgovori će biti dostupni na službenoj mrežnoj stranici JAVNE USTANOVE REZERVAT LOKRUM u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi

	– pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala!







